
СОФИЙСКИ УНИВЕРСИТЕТ “СВ. КЛИМЕНТ ОХРИДСКИ”

Факултет: ФИЛОСОФСКИ
Специалност: СОЦИОЛОГИЯ
	
	
	
	
	
	
	
	
	


(код и наименование)
УЧЕБНА ПРОГРАМА
	И
	3
	1
	4


Дисциплина: 

СОЦИОЛОГИЯ НА ЛИЧНОСТТА
Преподавател:  доц. дсн Милена Якимова
	Учебна заетост
	Форма
	Хорариум

	Аудиторна заетост
	Лекции
	30

	
	Семинарни упражнения
	30

	Обща аудиторна заетост
	60

	Извънаудиторна заетост
	Реферат
	20

	
	Доклад/Презентация
	20

	
	Курсов учебен проект
	40

	
	Самостоятелна работа в библиотека или с ресурси
	10

	Обща извънаудиторна заетост
	90

	ОБЩА ЗАЕТОСТ
	150

	Кредити аудиторна заетост
	2

	Кредити извънаудиторна заетост
	3

	ОБЩО ЕКСТ
	5


	№
	Формиране на оценката по дисциплината

	% от оценката

	1. 
	Участие в семинарните занятия
	20%

	2. 
	Реферат (представяне на текст с коментар)
	20%

	3. 
	Защита на курсова работа
	60%

	Анотация на учебната дисциплина:

	Сърцевината на курса е в отговора на въпроса как идеята за индивида като обитаван от вътрешна психика, която ръководи поведенията му и обяснява поривите му за себереализация и себеуважение става регулативен идеал.

Когато се опитаме да създадем работна дефиница за това що е личност, се натъкваме на дисонанс не само между различните теоретични и изследователски дисциплини, които се досягат до проблематиките на аза, субекта, личността. Дисонансът цари дори вътре в отделните дисциплини – така например още от края на 19 век започват несъгласията между когнитивисти и бихейвиористи в психологията, между тези, които казват, че бягам от мечката, защото ме води страхът, и тези, които казват, че се страхувам, защото бягам. Тези несъгласия продължават и до днес, когато невронауките се опитват да открият нашата социалност на нивото на т.нар. огледални неврони. Курсът ще запознае студентите с аргументи и предложения, полагайки ги в полемичен хоризонт. Идеята за човека като интегрирана мотивационна и когнитивна вселена, способна на рационално себепознание, център на емоция, съзнание, съждение е всъщност една особена идея със своя генезис и развитие, със своите кризисни периоди. Курсът демонстрира през примери като множествената личност, идеята за несъзнаваното и механизма на изтласкването перипетиите на тази идея.

В хода на семестъра всеки студент представя по един от семинарните текстове.

Формата на завършване е представяне и защита на курсова работа върху конкретен казус, който може да се простира от самостоятелна работа с масив от интервюта до анализ на видеоигри.


	Предварителни изисквания:

	Няма


	Очаквани резултати:

	В резултат от работата студентите придобиват общи ориентации в основни тези и парадигмални конфронтации във философските, психологическите, културно-историческите полемики за това що е личност, как се отнасят индивидуализация и социализация.

Ориентират се в актуални дебати, свързани с политики на идентичността, трансхуманизма, рисковото профилиране.


Учебно съдържание 

	№
	Тема
	Хорариум

	1
	От „страсти“ към „емоции: защо никой не е не е написал книги със заглавия „Психология на страстите“ или „Емоциите на душата“ (Диксън). Въведение
	2+2

	2
	Генезис на „западната идея за човека като обособена, уникална, повече или по-малко интегрирана мотивационна и когнитивна вселена, център на съзнание, емоция, съждение и действие, организиран в обособено цяло и съ-поставен с други такива вселени върху социален и природен фон“ (Клифърд Гийрц).“
	2+2

	3
	„Изворите на аза“ (Чарлс Тейлър): теистични (определящи място на душата), романтически (за себесъздаването) и натуралистки – азовете като подлежащи на научно познание в термините на биологията, наследствената психология, социализацията.
	2+2

	4
	Личността като структура на подчинение 1: Марксовата версия (обективно историческата необходимост на развитието на капиталистическия начин на производство, който си произвежда индивида като субект на частната пазарна размяна)
	2+2

	5
	Личността като структура на подчинение 2: Личността и несъзнаваното. Личността в психоаналитична перспектива Фройдовата версия (където е то, ще дойде и его, несъзнаваното като механизъм). Как и кога рекламата прочете Фройд. Инсталирането на потребителя в центъра на социалния космос. Желание и потребление
	2+2

	6
	Синтезите на Фройд и Маркс: Франкфуртската школа. От авторитарната личност (Теодор Адорно) до езиково компетентния говорител (Юрген Хабермас). Конформизъм, консумизъм и комуникативен разум
	2+2

	7
	Диалектиката на конфликт и ценност във фазите на развитие на личността. Ерик Ериксон: На идентичността е вътрешно присъща динамиката на конфликта.
	2+2

	8
	Раждането на субекта от взаимодействието организъм-среда. Наследствата на американския прагматизъм. Формирането на социалния аз в социалните взаимодействия. Джордж Хърбърт Мийд и Ървин Гофман. Информационни и ритуални изисквания пред взаимодействието
	2+2

	9
	Индивидуализация и социализация. Какво означава да бъдеш Аз? Социологическите оспорвания на психологизирания субект, част 1: Норберт Елиас – личността като цивилизация.
	2+2

	10
	Социологическите оспорвания, част 2:Анализът на психологическата „вътрешност“ да се замени с анализ на езиковите форми, социалните сили.
	2+2

	11
	Връзката между полета на познание, типове нормативност, форми на субективност. Мишел Фуко: Режимите на знание, чрез които човешките същества се осъзнават като определен вид, стратегиите на регулация и тактиките на действие, с които се свързват тези режими.
	2+2

	12
	Множествената личност. Какво ни казва идеята за раздвоение на личността за разбиранията ни за личност? Как се трансформира тази идея в последните 100 години. Преживяното в детството насилие и множествената личност – екскурс към медикализирането на личността.
	2+2

	13
	Бъди себе си – интензификация на управляемостта. Никълъс Роуз: да се самоописваш, да работиш върху себе си, за да разгърнеш потенциала си – самоподчиняване на един терапевтичен авторитет. Страх и тревожност след свиването на социалната държава.
	2+2

	14
	Невронауките на терена на идентичността. Експериментът на Либет. Биосоциалност, огледални неврони, трансхуманизъм. Идентичност за един ден.
	2+2

	15
	Заключение
	2+2


Конспект за изпит

Няма. Курсът завършва с представяне и защита на курсова работа по актуална тема, формулирана в хода на семинарните занятия

� В зависимост от спецификата на учебната дисциплина и изискванията на преподавателя е възможно да се добавят необходимите форми, или да се премахнат ненужните. 

